 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan Gilan Belediyesi**

**T r a n k s i p t**

**nga**

**Mbledhja e Kuvendit të Komunës së Gjilanit**

Nga mbledhja e VI (gjashtë) e Kuvendit Komunal e mbajtur me datë 28.09.2023 në ora 10:00 në sallën e KK-së, me këtë:

**REND PUNE**

1. Konstatimi i prezencës se anëtarëve të Kuvendit, miratimi i procesverbalit të

mbledhjes së kaluar.

2. Pyetje dhe Përgjigje

3. Rekomandimet e Komitetit për Politike dhe Financa:

3.1. Raporti financiar Janar-Qershor 2023.

3.2. Raporti i punës i Kryetarit të Komunës për periudhën Janar-Qershor 2023.

3.3. Propozim Buxheti për vitin fiskal 2024 dhe vlerësimet e hershme për vitet 2025-2026.

3.4. Raporti i auditimit për pasqyrat financiare vjetore të Komunës së Gjilanit për vitin 2022.

3.5. Plani Komunal për ri integrim të qëndrueshëm të personave të riatdhesuar dhe integrimin e të huajve në Komunën e Gjilanit 2023-2025.

3.6. Projekt Rregullore mbi taksat administrative, për dhënien e lejes së ndërtimit dhe tarifën për rritje të densitetit në infrastrukturë.

3.7. Kërkesë e DA për ndarjen e bursave për studentë të Komunës së Gjilanit.

3.8. Kërkesë nga DKRS për ndarjen e mjeteve financiar në shumën prej 160,000.00 € për realizimin e dy skulpturave në Bronz.

3.9. Ndryshimi dhe plotësimi vendimit për përbërjen e Komitetit për Politik dhe Financa

3.10. Ndryshimi dhe plotësimi i Vendimit për formimin e Komisionit për ndarjen e bursave për studentët të Komunës së Gjilanit.

3.11. Plotësimi dhe Ndryshimi i Vendimit për emërimin e anëtarëve të Komisionit Komunal të aksionarëve në NPL "Stacioni i Autobusëve" Gjilan.

3.12. Kërkese e OVL të UQK, dega në Gjilan për ndarjen e mjeteve financiare.

**Kushtrim Kadriu**, të nderuar asamblistë, Republika e jonë është përballur me një sulm terrorist nga Serbia, ku fatkeqësisht ra në krye të detyrës një oficer policie. Familja Bunjaku nga Vushtrria humbi familjarin, policia humbi pjesëtarin e saj, ndërsa atdheut iu shtua një dëshmor. Për të nderuar sakrificën e afrim Bunjakut ju ftojë për një minutë heshtje.

**Pika 1. Konstatimi i prezencës së anëtarëve të Kuvendit, miratimi i procesverbalit të**

**mbledhjes së kaluar.**

Konstatohet se me 31 anëtarë prezent kuvendi Komunal ka kuorumin për të filluar punimet e seancës.

**Gentrit Murseli**, nuk kam vërejtje po kam vetëm një rekomandim që në këtë të kontaktohet nga nënkryetarja e Komunës themeluesit e aplikacionit Shqip.ai, që është aplikacioni i parë i transkriptimit që i mundëson edhe kuvendit dhe kryetarit të Komunës të përdorin këtë platformë. Por për të mësuar si përdoret kjo platformë duhet ju të kontaktoni dhe të bashkëpunoni. Këtë program me iniciativën e nënkryetares së Prishtinës e ka kanë bërë si pilot projekt ku transkriptua e seancës së kuvendit 95 % ka qenë e saktë. Kështu që kjo do të i shërbej edhe Sekretarisë së Kuvendit Komunal Gjilan, që do t’ia lehtësoj punën në këtë proces. Prandaj, me një iniciative të tillë e kishim ndryshuar edhe një formë të punës.

**Blerim Haziri,** kishte lutje për sekretarin që te pyetjet dhe përgjigjet ku thuhet se ‘’Vëllezërit Thaçi’’ të përmirësohet dhe të bëhet ‘’Vëllezërit Frashëri.

Procesverbali miratohet me 31 vota Për.

**Kushtrim Kadriu,** hapi diskutimin për rendin e ditës së KK-së Gjilan. Për diskutim fjalën e morën:

**Ismail Kurteshi**, ju e dini që në diskutimet e tona të mëhershme, ku ne si komision për ndarjen e bursave edhe si drejtori e arsimit edhe ata kanë pasur vërejtje në rregulloren aktuale dhe më vënë Drejtoria e ka sjellë një propozim i cili nuk është pranuar për shkak të lëshimeve serioze. Unë vullnetarisht e kam marrë atë rregullore ku jam munduar me përmirësuar/korrigjuar dhe atë propozim tim ia kam dërguar shefave të grupeve, anëtarëve të komisionit, drejtoreshës, kryetarit të Komunës dhe propozoj që kjo pikë e rendit të ditë që Plotësim Ndryshimi i rregullores për bursa të hyjë sot në rend të ditës. Dhe jam kundër që të hyjnë pikat që nuk janë urgjente për t’u trajtuar, mirëpo këtë pikë e konsideroj urgjente sepse sot do të vendoset për bursa dhe nëse kjo rregullore nuk merret parasysh sot, atëherë ne do të jemi të detyruar që edhe këtë vit të i ndajmë bursat sipas rregullores së vjetër për të cilën kemi pasur shumë vërejtje. Kjo është në vlerësimin tuaj a dëshironi të futni në rend të ditës apo jo.

**Gentrit Murseli**, kam thënë edhe në të kaluarën se komisioni ka punuar për të bërë një rregullore në seancën e kuvendit kur e kemi ndryshuar ka pas edhe pika të rendit të ditës që anëtarët e kuvendit në atë periudhë kohore i kanë shter brenda platformës dhe kanë futur edhe pika të caktuara brenda rregullores, me të cilat ne si anëtar të komisionit nuk jemi pajtuar. Kjo ka qenë arsyeja që edhe ne vet e kemi dhënë rekomandim që me një periudhë me marr dhe me ndryshuar këtë rregullore kështu që kemi bërë përpjekje maksimale që të ndryshohet. Te iniciative e Drejtorisë është që pika kryesore që kanë dashtë me ndryshuar është ndryshimi i anëtarëve të komisionit, që komisioni mos me qenë i kuvendit, por që komisioni me qenë i DKA-së. Për këtë komisioni nuk është pajtuar, sepse komisioni duhet me pas përfaqësim politik për të gjitha subjektet. Nga ajo periudhë nuk ka pas gatishmëri të behet një ndryshim i kësaj rregullore. Pra mendoj se me këto ndryshime që janë bërë, nuk e di si komisioni do të mund të bëjë përfundimin e punës së tyre.

**Ismail Kurteshi**, te drejtimet deficitare ka pasur vërejtje edhe nga grupi jonë i Këshilltarëve, sepse te kjo pikë për çdo vit komisioni duhet vendosur se cilat janë drejtimet deficitare. Dhe ajo do të duhet të behej me profesionalizëm. Kjo është vetëm një ndër pikat që ju vendosni apo nuk vendosni me i ndryshuar.

**Afërdita Balaj,** kërkoi që për rend të punës të futet pika që është e paraparë për seancë të jashtëzakonshme që është paraparë të mbahet nesër, por deponimi është që ajo të futet sot në rend të ditës, propozoi **‘’subvencionimi i regjistrimit të fëmijëve në kopshte private’’**.

**Imran Haziri**, propozoi që pika e 7 (shtatë) e rendit të ditës, Projekt Rregullore mbi taksat administrative për dhënien e lejes së ndërtimit dhe tarifën për rritje të densitetit në infrastrukturë, për shkak që s’ka ardhur në Komitetin për Planifikim urban. Kërkoj që kjo pikë të shtyhet për në seancën e radhës.

**Sadri Arifi**, ju lutem, së pari për rregulloren për ndarjen e bursave, është një komision që ka punuar dhe në qoftë se e anashkalojmë, komisioni po i bie keq pa konsultim me ta. Gjithashtu edhe ky ndryshim duhet të del në diskutim publik. Tjetra që propozoi Afërdita, duhet të bërë një njoftim për Anulimin e seancës së jashtëzakonshme që është paraparë të mbahet nesër. Sepse së pari ju duhet të anuloni atë, pastaj të vazhdojmë për këtë sot që është propozuar.

**Besnik Shala**, kërkesa për futjen e pikave të rendit të ditës, nuk po më duket shumë e sinqertë, sepse po thirrni seanca të jashtëzakonshme e sot po bëni propozime të tjera në kuvend nuk po më duket as serioze e as e sinqertë.

**Ismail Kurteshi**, pyetje për Sadriun, ky propozim që e bëra, a është i kundërligjshëm apo është i ligjshëm?

**Sadri Arifi**, jo nuk është e kundërligjshme, por rregulloja për mbajtjen e seancave të kuvendit ku thotë: kuvendi ka të drejtë në raste të çështjeve urgjente të vendos për futjen ose jo të një çështje. Pra Kuvendi ka të drejtë me hedhë në votim një çështje që e propozon një anëtar i kuvendit e pastaj e a votojnë apo jo është çështje tjetër.

**Avdyl Aliu**, në lidhje me kërkesën e znj. Balaj, dikush ka hezituar apo ka ndikuar atje në ministri, sepse diçka që nuk ka ndodhur kurrë në historinë e punës së kuvendit që me shkruar nga MAPL për seanca të jashtëzakonshme. Sepse në të gjitha mandatet nuk ka ndodhur kurrë me reaguar kështu ministria.

**Sadri Arifi,** është hera e parë që thotë dikush ka ndikuar në MAPL për me anulua një mbledhje, ky qenka person i rëndësishëm. MAPL e ka kthyer, sepse për herë të parë prej që jemi këtu, sepse e keni bërë një ftesë të kundërligjshme, prandaj të ka kthye. Sinqerisht as që kam biseduar me Kushtrimin, por as nuk thirri unë seancë pa konsultim me kryetarin. Pra unë publikisht po ju kërkoj ta anuloni sepse MAPL na jep vërejtje.

**Arianit Sadiku**, se si të bëhet thirrja për seanca janë procedurat dhe rregulloret që përcaktojnë, ndërsa sa i përket sjelljes së z. Aliu në Kuvend, kam pyetje për Kryesuesin se sekretar a është Avdyl Aliu apo Sadri Arifi? Dhe kuvendin a e kryeson z. Aliu apo e kryesoni ju? Kështu të lutem respektoje rregulloren sepse edhe komunikimin me kryetarin e Komunës e keni obligim.

**Sadi Arifi**, nëse filloni tutje të akuzoni, unë do t’i ftojë punëtorët që mos të mbajnë mbledhje të Kuvendit, sepse nuk do të qëndrojmë në mbledhje në qoftë se vazhdoni të akuzoni pa bazë.

**Besnik Shala**, unë e kuptoj hallin që këta ende se kanë kuptuar se Vetëvendosja është në pushtet. Tash është një shtet ligjor duke punuar. Nuk është ajo partia me bo çka doni!

**Kushtrim Kadriu** nga dita e zgjedhjes time, ne kemi proceduar kërkesën për koordinim me kryetarin e Komunës Alban Hyseni, kemi dërguar edhe përmes zyrës për marrëdhënie me qytetarë për të koordinuar takimet po që s’kemi marrë përgjigje. Edhe me telefon kemi tentuar, prapë kemi marrë përgjegjësi. Dhe nuk di si të koordinohemi me kryetarin, kur nuk pranon takim.

**Avdyl Aliu,** nuk flasim paushall dhe nuk jam i padijshëm. Te seanca e jashtëzakonshme fundit, të gjitha procedurat janë të njëjta sikurse kjo, për çdo seancë duhet me pas konsultim me kryetarin dhe kryesuesin, se kemi bërë. Edhe te seancat e mëhershme nuk ka pasur komunikim dhe e kemi thirr për koordinim kryetarin dhe s’kemi marrë përgjigje. Pasi që është çështja e njëjtë, pse nuk reagoi ministria për të njëjtën para disa ditëve që e patëm?

**Arbër Musliu**, neve na erdhi një emal sepse ju u ngutet apo po doni me legjitimuar atë pikën e propozuat, sepse nuk mendoj se është e drejtë me anuluar një seancë kur paska qenë një përgjigje nga MAPL dhe tash pas 5 min. me anulua dhe ajo të jetë në rend të ditës.

**Avdyl Aliu - propozoi që Pika 2.9 Ndryshimi dhe plotësimi vendimit i për përbërjen e Komitetit për Politikë dhe Financa,** që të largohet nga rendi i ditës sepse e kemi kërkuar një interpretim nga MAPL, dhe deri sa nuk kemi përgjigje s’kemi çka të diskutojmë për këtë.

**Arianit Sadiku** në emër të VV kërkoi pauzë 10 min. Të cilën kryesuesi e miratoi! Pas pauze seanca filloi me 31 anëtarë prezent.

**Ismail Kurteshi**, edhe një herë po kthehem te propozimi im në lidhje me rregulloren me bursa ku pas konsultimeve me shefat e grupeve dhe anëtarët e komisionit ka lind ideja që të ulet edhe një herë qoftë komisioni dhe të kompleton rregulloren si duhet dhe pastaj të kalohet me një seancë të jashtëzakonshme ose ka edhe mendime që një herë me kaluar me rregullore të vjetër dhe pastaj në vitin tjetër të vazhdohet me këtë të rejën. Për sa i përket anës time si propozues, këtë e kam bërë për interes të studentëve. Sepse nuk jam i interesuar me ia zvarrit konkursin studentëve për mua bëjeni si të doni e imja është që ajo çka kam afruar dhe pajtohem me çdo propozim që shkon në interes të studentëve.

**Avdyl Aliu**, kërkoi që në të ardhmen në këtë kuvend të mos ketë fyerje nga askush për askënd dhe nuk ka nevojë dikush këshilltarin komunal me fye. Kërkoj që kjo në të ardhmen mos të ndodhë.

**Gentrit Murseli**, sa i për ketë kësaj rregullore, ndryshimi saj sot na merr kohë edhe 1 muaj dhe nuk jemi për të bllokuar DKA, sepse vet e kemi bërë iniciativën me u shpall konkursi në Tetor. Ne e vlerësojmë iniciativën e z. Kurteshi. Pastaj DKA, të marrë për bazë propozimet e kolegut dhe në të ardhmen, konkursi të i përfshijë drejtimet deficitare.

Propozimi për subvencionimin e fëmijëve që regjistrohen në kopshte private që të futet si pikë e rendit të ditës mori 16 vota për, 0 kundër dhe 15 abstenime.

**Ali Arifi**, pika 3.9 është një obligim ligjor që nuk është përmbushur prej vitit 2016 dhe në funksion të kësaj pike dhe arsyeshmërisë së saj është bërë edhe një studim i fizibilitetit ku është konstatuar që ky impakt te qytetarët dhe me këtë iu mundësohet investime në infrastrukturën publike dhe inpakti i rritjes së vlerës së investimeve.

**Ismail Kurteshi,** më herët është votuar për një çështje në të cilën morën pjesë vetëm 16 anëtarë që është më pak se 50%, kurse të tjerët nuk morën pjesë në votim. Në këto raste edhe me 17 vota nuk kalohet, sepse është dashtë me marrë pjesë në votim mbi 50 % për me kaluar. Kjo është gjë që ndodh dhe atëherë kjo nuk ka kaluar.

**Krenare Latifi Kqiku**, sa i për ketë rregullores për taksa administrative, ne kemi qenë në KPF ku 4 nga kolegët për këtë pikë kanë votuar për me sjellë për kuvend, pse tani po kërkojnë të largohet nga pika e rendi të ditës. Unë jam që kjo pikë të mos votohet dhe të largohet nga rendi i ditës.

**Sadri Arifi** në nenin 48 të Ligjit për Vetëqeverisjen Lokale thuhet: Në të gjitha takimet e kuvendit të Komunës dhe komitetet e tij, çdo person, përfshirë edhe kryesuesin, ka nga një votë, por kryesuesi ka një votë shtesë nëse votimi është i barabartë për ose kundër një propozimi. Ndërsa, Abstenimet regjistrohen me qëllim të themelimit të kuorumit, por nuk merren parasysh në rezultatet e votimit.

**Riad Elezi,** drejtor a është Ligjore kjo rregullore?

**Avdyl Aliu**, Ligji për Vetëqeverisjen Lokale neni 22 thotë Taksa Administrative që thotë Organi Kompetent përcakton taksen e lejes ndërtimore, pra Kuvendi Komunal.

**Ali Arifi**, normalisht se kjo është ligjore dhe ka kaluar të gjitha procedurat ligjore.

**Propozimi që pika 2.6 të largohet nga Rendi i Ditës: Projekt Rregullore mbi taksat administrative për dhënien e lejes së ndërtimit dhe tarifën për rritje të densitetit në infrastrukturë. U votua me 19 Vota Për dhe 12 Kundër**.

**Arianit Sadiku** propozoi që shefat e grupeve të takohen dhe të diskutojnë për këtë çështje.

Propozimi që pika 2.9. të largohet nga Rendi i ditës: Ndryshimi dhe plotësimi vendimit për përbërjen e Komitetit për Politikë dhe Financa. U votua me 28 Vota Për.

**Pika 2. Pyetje dhe Përgjigje**

**Bujar Nevzati,** unë sa i për ketë kësaj pike kam disa pyetje. 1) Konkursi për mësimdhënës që është publikuar në kundërshtim me Ligjin për Zyrtarët Publik 08/L-187 neni 81 par 2, që përcakton kohen e aplikimit në afat prej 30 ditësh nga data e publikimit dhe jo tani si është në konkurs sipas ligjit në fuqi. LZP ka hyrë në fuqi 18.09.20223, ndërsa konkursin e keni shpallur me 02.09.2023. 2) Drejtori i Shërbimeve Publike, nga shoqata e Gomisterive që janë afër 30, kanë kërkuar një vend për hedhjen e gomave të vjetra, kisha dashtë një përgjigje, sepse ata më kanë njoftuar se ata po hedhen goma vend e pa vend.

**Afërdita Balaj Ajdini**, për drejtoreshën e Arsimit, pse mungojnë mjetet higjienike ende nëpër shkolla? Dhe pse mungojnë ditarët në disa shkolla? Rreth 60 nxënës në shkollën e Mjekësisë ende janë të pa sistemuar edhe pse janë të shkëlqyeshëm? Keni thënë se në Shkollat e Mesme i keni bërë orët 45 min. Pse në disa shkolla është 35. Në Konkurset ata që janë zgjedhur me maksimum të poenëve i keni dërguar nëpër fshatra nuk i keni lënë me përzgjedhë ata vendin por i keni dërguar nëpër fshatra. Dhe për D. Inspeksionit, pse drejtoresha nuk vjen një here me pa lagjen Fehmi Agani, ku ka dy vite që përballen ata banor me bure dhe ule si dhe wc. Të njëjtën kërkesë e kemi bërë edhe të Kryetari i Komunës.

**Ramiz Ramadani,** kam dy pyetje, fjala është për tregun e kafshëve se pse nuk po vazhdohen punimet? Dhe drejtori të bujqësisë për z. Isufi, mendoj se çështja e qenve endacak ka dalë jashtë kontrollit, ata janë kudo të pranishëm.

**Avdyl Aliu**, disa zyre te gjendje civile në disa fshatra nuk janë funksionale dhe sa gjatë po vazhdohet kjo punë. E-kioskat, a janë funksionale dhe a kanë kontratë të mirëmbajtjes. Në lagjen Arbëria kemi caktuar lokacionin për ndërtimin e një objekti të gjendjes civile, a ka pasur lëvizje në këtë drejtim. Anëtarët e komisionit të ndërmarrjeve publike, kush janë caktuar anëtarët e 3 ndërmarrjet publike. Mendon kryetari ende se Kontrata në Vepër janë ende të kundërligjshme, a e ka ende këtë mendim kryetari. Dhe ekziston një këshill i eksperteve të planifikimit hapësinor në Gjilan i zgjedhur në mënyrë të rregullt, a kanë komunikim me ta.

**Gresa Avdiu**, kur pritet të zgjidhet problemi me qentë endacak në komunë dhe cila është strategjia e komunës për trajtimin e tyre, kur pritet të vazhdojnë punimet në shesh në drejtim të Stadiumit të Qytetit, kur pritet të bëhet asfaltimi i disa rrugicave të mbetura fshatrat Përlepnicë, Zhegër etj, Kur pritet të finalizohet magjistralja Gjilan- Bujanoc, a ka shpresë që Autostrada Gjilan- Prishtinë deri në fshatin Bresalc të përfundojë brenda këtij viti. Kur pritet të hapen konkurse për Mjek sepse janë të pa sistemuar. A ka strategji Komuna me DKA-në, që të bëhet rehabilitimi i përdoruesve të substancave narkotike si dhe të bëhet parandalimi i përdorimit e nxënësit e shkollave të mesme. Sa është kostoja e projektit për Transformim Urban dhe kur pritet të fillojë dhe përfundojë ky projekt. Sa persona janë të punësuar me kontrata mbi vepër j në Komunën e Gjilanit. Dhe a po ndihesh keq që për çdo vendim tëndin po ndeshesh me Ligjin.

**Ismail Kurteshi**, pyetje për drejtoreshën e Arsimit në Komunën e Gjilanit, janë 2 shkolla që punojnë me tri ndërrime dhe ora zgjat 30 minuta, përkundër faktit që jeni zotuar që të mos ketë shkolla me 30 minuta orë të mësimit. Gjithashtu edhe në disa shkolla ora zgjat 40 min. e në disa 45, ligji e rregullon këtë çështje që ora e mësimit të zgjatë 45 dhe pse po e lejoni këtë shkelje. Rreziku që iu kanoset shkollave për shkak të mos funksionit të aparateve kundër zjarreve, a keni ndërmarr diçka që këto të funksionalizohen. Pyetje për Kryesuesin në seancën e fundit jemi pajtuar që në Rend Pune të futet edhe pika për vendimet e kundërligjshme për ndërtimet e larta për të cilën ka pasur marrëveshje dhe pse kjo pikë nuk është futur. Po ashtu në njërën nga seancat kam njoftuar Kuvendin që Ministria e Administratës Publike në përgjigjen ndaj pyetjes për Komisionin për Bursa ka konstatuar se Vendimi i Kuvendit Komunal është i kundërligjshëm si dhe kjo çështje duhet të vije në rend të ditës.

**Muhadin Haziri**, për drejtorinë e Shërbimeve Publike, në Zhegër e kemi një deponim që shfrytëzohet për qëllimet të fshatit. Ajo hapësirë është e ngarkuar me një operator që t’i largoj mbeturinat e materialit ndërtimor, sepse ato mbeturina mund të zbrazen në fshat nga shiu. Tjetra është rregullimi i trotuarit në fshatin Demiraj dhe Haxhaj, pse kanë ngecur punimet sepse nuk po shihet se është i punuar brenda kontratës. Për DZHED-në në lidhje me funksionalizimin e tregut, se pse asnjë tezga nuk është vendosur aty? I Kemi 3 ura në Zhegër ku i kemi 3 ura ku shenjet kanë dalë mbi rrugë se në raste të reshjeve të shiut aty mund të ketë vërshime. Andaj është me rëndësi të pastrohet.

**Riad Elezi**, për drejtorinë e Shërbimeve Publike se çka po ndodh me fontanën në sheshin e qytetit si dhe mirëmbajtja e shesheve të qytetit, po ashtu edhe shenjëzimi është humbur krejt.

**Faton Milazimi**, në Lagjen Dardani në rrugën Beqir Musliu, çfarë faze janë punimet e kanalizimit dhe kur pritet ky projekt të përfundojë.

**Besnik Shala**, rruga Januz Tërstena në cilën fazë është. Për DKA, sa çerdhe janë ndërtuar dhe sa janë proces. Lagjja 7 shtatori, a ka mundësi të bëhet vendosja e shportave për mbeturina si dhe vendosja e disa ulëseve për disa qytetar dhe po ashtu Parku Baja në cilën fazë është? Si dhe punimet në Përlepnicë dhe Malishevë në cilën fazë janë.

**Krenare Latifi Kqiku,** kam një pyetje për drejtorinë e Shërbimeve Publike, fshati Pogragjë a keni ndërmarr diçka për ndërtimin e një rezervari për ujë të pijshëm në këtë fshat?

**Sami Ahmeti,** pyetje për DKA, ju keni bërë përurimin e shkollës në Kishnapole ‘’Njazi Osmani’’ është premtuar që nga 1 shtatori do të mbajë këtë emër, deri ku ka mbet procedura. Shkolla e Agro Biznesit e ka emrin e themeluesit të shkollës ‘’Sahit Baftiu’’ndërsa ende pllaka në atë shkollë nuk gjendet. Kur zgjedhën këto probleme kështu?

**Blerim Haziri**, pyetje për drejtoreshën e DKA-së, a keni planifikuar ndonjë investim në shkollën Ibrahim Uruçi në Bresalc dhe e dyta që ka të bëjë me tabela, ato ndërrohen dhe nuk kalon 2 apo 3 vite ato prapë demolohen. A ka ndonjë zgjidhje për këtë problem. Apo çka keni paraparë për tabela nëpër klasë.

**Albana Demiri**, po përgjigjem në ato pyetje që janë të sigurta, ndërsa për ato tjerat që s’jam e sigurt po iu përgjigjem me shkrim. Në pyetjen e z.Nevzadit- për shpalljen e Konkursit 02/2023 unë e shikova prapë. Kandidatët janë njoftuar me 21.09.2023 dhe thotë se konkursi mbetet i hapur (konkursi qëndron i shpallur 30 ditë) dhe 15 ditë për kohë të aplikimit. – Mjetet Higjienike për shkak të procedurave të prokurimit, ne kemi shkuar me procedurë të shpejt për sigurim të materialit se ne e dimë që është shumë e rëndësishme, ndërsa sot bëhet shpërndarja e materialit. – Ditarët në shkolla, te vetmit ditar që mungojnë janë ata për komunitetin turk, që shtëpia botuese ka një pjesë të fajit që nuk e ka shtypur. Te pyetja se 60 nxënës mungojnë, DKA ka bërë planifikim me kohë për numrin e nxënësve që do të jetë në paralele të ndara dhe është 24, është plotësim i numrit dhe numri tjetër konsideroj se duhet me u sistemuar në shkolla e tjera. – konkurset se përse dikush vendoset me një fshat, mendoj se shkollat janë të njëjta të gjitha dhe DKA është punë dhënës dhe ne formojmë një komision e pastaj ata vendosin. – sa i përket shkollave me 35 minuta, qe sa vite nuk ekziston një shkollë profesionale e mjekësisë edhe ne jemi duke punuar në këtë drejtim për shkak të numrit të madh të nxënësve siç e ka konkurrencën më të madhe Shkolla e Mjekësisë dhe Ekonomike, prandaj kemi munduar që në atë të mjekësisë të bëhet zgjidhje me e shpejtë e orarit dhe shkolla ekonomike të funksionoj me 40 min. E kuptoj z. Ismajl se nuk është ligjore, por fatmirësisht nuk ka më shkolla me 3 ndërrime. Por ka me dy ndërrime me nga 35 min. deri në zgjidhjen më të mirë në vitet në vazhdim. – sa i përket aparateve për fikjen e zjarrit, ne kemi iniciuar të gjitha procedurat në prokurim dhe janë në publikim që besoj shpejt kryhet ky proces. – Sa çerdhe janë në proces, janë në proces të inventarizimit dhe strukturimit është çerdhja në lagjen Arbëria, në fshatin Miresh dhe në proces të ndërtimit është çerdhja në Çarku I, kemi mbështetje edhe nga Ministria e Arsimit. – z.Ahmetit konsideroj se duhet të iu përgjigjem me shkrim për shkak që s’kam informacion të mjaftueshëm.

**Mentor Mihovci**, në pyetjen e z. Nevzadit, në vitin e kaluar kryetari ka lidhur një marrëveshje regjionale me 12 komuna me qëllim që të krijohet bashkëpunim për hartimin e planeve regjionale për menaxhimin e integruar të mbeturinave në kuadër të saj, ne kemi grupin teknik që është në fazën përfundimtare dhe sa po të jetë e përfunduar ky proces do të përcaktohet edhe një lokacion për gomat. – përgjigje për Gresën, punimet e Sheshit për rreth Stadiumit, ka qenë e pa mundur që ministria të ndajë mjete financiare, dhe sigurisht se vitin e ardhshme do të ndahen mjetet dhe do të fillojnë punimet. – zgjerimi i rrugës në drejtim të Përlepnicës është konfirmuar se punimet do të përfundojnë gjatë muajit tetor, ndërsa rrugicat në Zhegër dhe fshatrat e pjesës lindore ne jemi në momentin e kontraktimit dhe besoj se në ditët në vijim do të fillojnë punimet. – Austratda Gjilan-Prishtinë, nga ministria është konfirmuar një datë që është fundi i këtij viti edhe pse në bazë të dinamikes së punimeve mendoj që data e saktë do të jetë ka mesi i vitit të ardhshëm ky është vlerësim i imi. – Sa i përket pyetjes se Mehdinit, deponia në fshatin Zhegër si kërkesë e pranojmë, jemi në procedurë të kontraktimit ku përfshihet edhe mirëmbajtja dhe largimi i deponive ilegale. – Trotuari në fshatin Demiraj dhe Haxhaj ky projekt është planifikuar të përfundojë brenda dy viteve. Edhe mirëmbaja e urave në Zhegër ka kontraktuar një kontratë që parasheh pastrimin e shtretërve të lumenjve dhe në kuadër të saj duhet të bëhet edhe pastrimi i në këtë pjesë te këto tri ura. – te pyetja e Riadit për fontanën, ajo nuk ka metë për shkak se gjendet pranë shtëpisë tuaj, por në kontratë nuk ka pasur të përfshirë mirëmbajtjen e fontanave të qytetit, ne keni planifikuar të kontraktojmë një kontratë që do të i mirëmbaj edhe fontanat e qytetit. Edhe sinjalizimi ke të drejtë, kjo kontratë është në OSHP dhe presim përgjigjen sapo të kem përgjigje do të shihen edhe veprimet për sinjalizim. Për doktorin rruga “Beqir Musliu” lidhet me kontratën e ndërtimit të sheshit e që besojmë se vitin e ardhshëm presim të fillojnë punimet- Pyetjen e Besnikut, punimet në rrugën “Januz Tërstena” të gjitha punimet janë përfunduar ka mbet vetëm shtresa e asfaltimit edhe projekti “Baja” edhe kjo është në proces të përfundimit të punimeve edhe ky projekt shpresoj se këtë vit të përfundojë në bazë të kësaj dinamike të punimeve. – Punimet në Malishevë dhe Përlepnicë vetëm se janë duke u zhvilluar punimet edhe për Përlepnicë pritet me filluar punimet sapo të bëjmë kontraktimin. – Krenarja, pyeti ndërtimi i rezervarit që është e vërtet se në vitin e kaluar ka qenë shqetësim i banorëve, ne kemi në proces të tenderimit të kontratës për shpimin e një pusi sistemin e pompimit dhe ndërtimin e rezervarit dhe brenda këtij viti do të përfundojmë këtë projekt.

**Bajram Isufi**, në pyetjen e Ramizit dhe të Gresës, çështja e qeneve endacak ne si drejtori kemi bërë përpjekje që këtë vit kemi ndarë 50.000 euro për këtë çështje për trajtimin e 650 qeneve dhe projekti tash është para fillimit për shkak se edhe procedurat e prokurimit kanë kaluar të gjitha. Shpresoj se javën e ardhshme do të fillojë operatori. Ndërsa te çështja e strehimores problemi kryesor është që deri tani tash na lejohet edhe strehimorja me udhëzim administrativë ku ne si komunë na takon që edhe strehimoren ta ndërtojmë. Kemi bërë përpjekje edhe me organizata që një është edhe e interesuar me na ndihmuar prandaj në të ardhëm këta do të trajtohen.

**Leonora Bunjaku**, dëshirojë të ju njoftoj lidhur me stadiumin e qytetit në vlerë prej 15 milion euro kemi nënshkruar memorandumin e bashkëpunimit me Ministrin e Kulturës si një nga projektet më të mëdha të komunës dhe pas sfidave të shumta që janë shfaqur për implementimin e tij. Gjithashtu për pyetjet e tjera morët përgjigje.

**Doruntina Hasani** z. Aliun e njoftoj se zyrat e gjendjes civile nëpër fshatra i kemi gjetur në mungesë të zyrtarëve për të cilat i kemi dërguar kërkesën te zyra e personelit për hapjen e konkurse ku për dy janë të anuluara nga KPMSHC. Siç e përmendet edhe ju ka hyrë në fuqi ligji i ri për zyrtaret publik që i referohet rasteve të nxjerrjes së akteve nënligjore për të bërë konkretizimin e çështjeve të rekrutimit. Zyrat e gjendjes civile janë funksionale në kuptim të asaj që kemi bërë edhe zëvendësimin me zyrtarët e fshatrave të tjera në ato zyre. E-kioskat i kemi gjetur si jo funksionale dhe në mungesë të kontratës kemi iniciuar së paku 4 here në Prokurim për të lidhur kontrata, por që s’ka pasur asnjë here operator ekonomik për të ofertuar. Çështja e lokacionit në Lagjen Arbëria për zyrën e gjendjes civile ndërlidhet me rekomandimin e agjencisë së regjistrimit civil që kanë kërkuar nga të gjitha komunat që të minimizojnë numrin e zyrave të gjendjes civile, por edhe t’i mbyllin këto zyre. Tani agjencia ka kërkuar edhe takim me drejtorët e administratës dhe të shohim se cilat janë rekomandimet e tyre.

**Enver Shabani,** sa i përkite tregut të kafshëve ai është afër finalizimit, janë bërë të gjitha përgatitjet arsyeja e vonesës është se shefi i tregut ka bërë kërkesë në Agjencinë e AVUKUT-t për Lejen e punës. Kjo bëhet për shkak të vonesave të tyre dhe besoj se javën e ardhshme besoj se tregu të fillojë me punuar. Ndërsa edhe në tregun në Zhegër punët janë në finalizim afër fundit të tetorit.

**Kushtrim Kadriu,** pyetjen për kryesuesin e kuvendit, ne rast se vjen diçka e jashtëzakonshme, ne do te procedojmë ashtu siç i kemi proceduar të gjitha kërkesat. Kurse për vendimin e komisioni të bursave të vitit të kaluar do t’i trajtojmë me sekretarin me urgjencë dhe të fillojmë me hapat e mëtutjeshëm çka duhet të ndërmarrë.

**Pika 2.1. Raporti financiar Janar-Qershor 2023.**

**Ilmi Limoni**, raporti financiar janar- qershor 2023 është dorëzuar me kohë në sekretarin në muajin korrik, por për shkak të ngjarjeve që kanë ndodhur nuk është raportuar në muajin korrik. Ju njoftoj se tani do të punojmë edhe raportin 9 mujor. Ju do ta shqyrtoni raportin. Nëse keni pyetje, ne do të japin përgjigje sipas mundësive

**Bujar Nevzati**, në emër të PDK-ës, raporti 6 mujor pasqyron më së miri mos seriozitetin e kësaj qeverisje. Ky raport që është sjell duhet të i ofrohet të gjithë qytetareve se Komuna e Gjilanit është në krizë të thellë. Për sot nuk ekziston arsyetimi i burgjeve, sot e vetmja arsye janë mos puna, pa përvoja dhe problemet e brendshme. Sipas këtij raporti financiar, buxheti për investime kapitale është shpenzuar vetëm 21 %. E jashtëzakonshme është gjendja te Shërbimet publike ku për 6 muaj të këtij viti asnjë euro nuk është shpenzuar nga shpenzimet e planifikuara. Nuk është mirëmbajtur asnjë here infrastruktura ekzistuese në Komunën e Gjilanit, për Mallra dhe shërbimet kjo drejtori ka shpenzuar vetëm 23 %, kjo tregon se përveç që nuk ka pas investime, por as nuk është mirëmbajt infrastruktura ekzistuese në Gjilan. Nuk janë bërë riparime dhe mirëmbajtja e rrugëve, nuk janë mirëmbajtur aspak parqet, nuk ka kujdes ndaj gjelbërimit, nuk janë mirëmbajtur varrezat e qytetit, varrezat e dëshmorëve. Nuk janë pastruar asnjë here shtatoret e heronjve tanë, nuk është mirëmbajt sheshi i qytetit. Te Urbanizmi buxheti për mallra dhe shërbime është investuar vetëm 8.06%, ndërsa për investime kapitale asnjë euro, kjo drejtori për këto kategori ka të buxhetuar 515.000 euro. Te Bujqësia ka pasur vonesa edhe pengesa në disa projekte ku buxheti është shpenzuar vetëm 2.33% për investime kapitale. Te Shëndetësia pa arsye ka pengesa nga Kryetari për mos kontraktimin e blerjeve të shërbimeve shtesë për staf shëndetësor, buxheti i planifikuar për mallra dhe shërbime është shpenzuar vetëm 17.4%. po ashtu Kryetari ka frenuar investimet kapitale për ndërtimin e ambulanteve si dhe blerjen e veturës për nevoja të QKMF-së. Si rezultat i mos definimit nga kryetari i Komunës se si definohet fshati social nuk është shpenzuar asnjë euro të ndara nga buxheti, për ndërtimin e shtëpisë së pëlqeve. 50.000 për subvencionim të pagave për 20 persona me aftësi të kufizuara nuk është shpenzuar asnjë euro. Në fund të vitit kësaj drejtorie do t’i i mbesin së paku gjysmë milion euro suficit. Vet fakti që kanë kaluar 4 muaj dhe ende nuk ka emëruar një drejtor në këtë drejtori fletë shumë. Falë donatorëve të shumtë që ish drejtoresha jonë ka bashkëpunuar dhe ka sjellë shumë donacione për shëndetësinë se përndryshe nuk do të kishte pasur ndonjë investim komunal. Sipas të dhënave, kryetari i Komunës ka të angazhuar 63 punëtorë shumica me shkollë të mesme përmes kontratave në vepër, ndërsa janë të lira 49 vende të punës pas pensionimit të zyrtarëve. Sepse ka dy vite që kryetari nuk lejon hapjen e konkurseve dhe rekrutimin e stafit profesional. Kjo po i sjellë dëme shumë të mëdha institucioneve të komunës. E para buxheti i ndarë për rreth 1 milion euro i ndarë nga buxheti i Kosovës shkon suficit njëjtë si në vitin e kaluar, kur komuna e ka humbur këtë buxhet, e dyta komuna përmes 63 kontratave në vepër shpenzon nga të hyrat vetanake mbi 300.000 euro për pagat e tyre nga buxheti i planifikuar për qëllime të tjera. E treta, profesionalizmi në institucionet e komunës ka rënë nën çdo nivel, sepse dominon kontrata mbi vepër dhe jo kualifikimi. E katërta, si pasoj e këtyre nga ngecur çdo punë dhe shërbim institucional ndaj qytetareve. E pesta komuna sipas raportit të përgjithshëm është konstatuar si shkelje ligjore e drejtpërdrejtë e kryetarit të Komunës. Përveç këtyre ka edhe shkelje të tjera në qeverisjen komunale ku pakënaqësia është e madhe te qytetarët që nuk po shohim asnjë hapë të vetëm pozitiv në asnjë sektor të komunës. Çka të pyesim për impiantin e ujërave të zeza ku janë të buxhetuara 6 milion euro nga qeveria, ndërsa ende nuk është lëviz i cili buxhet po i humb Gjilanit, po ashtu edhe stadiumi i qytetit që përveç vizatimeve komunës ia keni humb 1 milion euro të ndarë nga qeveria e Kosovës, gjithashtu edhe problemi me ujësjellësin e qytetit. Çka keni vepruar në PZHK të cilën e kemi anuluar bashkë si partner kur u zotove se brenda dy muajsh do të sjellin në kuvend për miratim bashkë me ndryshime në PZHK. A keni filluar me ekspertizën ligjore financiare për të gjitha vendimet e vlerësuara si të jashtë ligjshme në disa zona urbanistike. Andaj, ky raport financiar konstaton paralelizëm të plot që ka kapluar institucionet e Komunës së Gjilanit. Si përfundim po konstatohet se Gjilani po vazhdon me humb miliona euro në komunë dhe të donatorëve.

**Nazim Gagica,** çka do që është thënë nga drejtuesit e institucioneve komunale qoftë përmes deklaratave publikeve etj, dronëve si instrument të përdorura për kamuflim, nuk është thënë asgjë dhe asgjë nuk do të thuhet në pikën tjetër të pikës tjetër në raportin narrativ nga ajo që sot prezantohet përmes numrave këtu. Atëherë kur flasin numrat gjithçka tjetër është heshtje. Numrat që na sollën përmes raportit DFB një raport shumë profesional i punuar nga zyrtarët në drejtori, që pasqyrojnë gjendjen reale të qeverisjes komunale, nga të gjitha zërat e shpenzimeve buxhetore shumica e tyre nxjerrin performancen më negative më regresive më zhgënjyese dhe më jo zhvillimore në dekadën e fundit. Shpenzimet kapitale janë në nivelin më të dobët të realizimit për vetëm 21%, kategoria e mallrave me 26% dhe kjo është një nga arsyet pse institucionet komunale mungojnë mjetet higjienike në çerdhe nuk ka pemë dhe perime. Te subvencionet vetëm me 27%. Pra nëse e zbërthejmë nga 9 milion të ndarë të planifikuara dhe të aprovuara në këtë kuvend për investime në projekte kapitale janë realizuar vetëm rreth pak mbi 1 milion, por kjo është vlerë e shprehur eksplicite, por vlera reale nuk del të jetë kjo. Pagesat për vendime gjyqësore dhe shpronësime atëherë del që projektet kapitale të investuara janë vetëm 417.780 euro pra vetëm 4.6%. në periudhën që po flasim tek shërbimet publike për të bërë një komunë më të qëndrueshme vlera e investimeve është 0 euro apo asnjë cent. Tek DMSH 100.000 të planifikuar asnjë cent i shpenzuar, te DKA 496.000 të ndara për investime kapitale, 0 euro investime. Te D. E shëndetësisë realizimi është vetëm 38.000 euro. Dreka pasni hëngër boll, 43.000 euro dreka zyrtare për 6 muaj, dhe tani ku do të shpenzohet edhe 7 milion të mbetura kur dihet që na kanë mbetur deri më 24 dhjetor kur mbyllet viti fiskal. Dhe tani në formë të pyetjes nëse te pagat dhe mëditjet kemi tejkaluar shpenzimet mbi mesataren dhe meqë këtu kemi një kosto fikse jo të ndryshueshme dhe për pjesën do të shpenzohen edhe rreth 9 milion që në total do të jetë rreth 18 milion dhe të planifikuara janë vetëm 15 milion. Ku do të gjendet pjesa tjetër për mbulimin e këtyre shpenzimeve.

**Krenare Latifi Kçiku**, sa i përket raportit financiar janar-qershor pajtohem pjesërisht me parafolësit sepse nëse e shohim buxhetin e planifikuar, ai i shpenzuar për paga dhe mëditje është mbi 9 milion, mallra dhe shërbime mbi 1 milion ose rreth 26 % , shpenzimet komunale është 39%, subvencionet 27.41% she shpenzimet kapitale i kemi të shpenzuara 21.25% . gjithsej shpenzime në total 40%. Të gjithë kolegët edhe parafolësit që nga viti në vite gjithmonë asnjë here nuk është bërë realizimi siç është planifikuar 100%. Nga viti në vit janë bartë mjetet sepse nuk janë bërë realizimet 100%. Por mbi të gjitha do të mbështesim këtë raport siç është.

**Gentrit Murseli**, nuk e di çka ka më shumë rëndësi me raportua në kuvend sesa ajo për çështjen financiare, s’di sesi kryetari nuk është i pranishëm në seancë. Në çoftë se në publik dështimin politik për këto dy vite e keni arrit me kamufluar publikisht po ka shumë borxhe nuk po mundemi me i arrit kërkesat e qytetarëve, nuk po e kuptoj qysh ka mundësi komuna me i pas 9 milion euro në dispozicion për investimet kapitale për 6 muaj mos me realizuar as 22% e në anën tjetër me qit fajtor çështjen e borxheve të kaluara. Çka ka faj një kryetar i mëhershëm që ju nuk arrini me i shpenzuar mjetet që i keni pasur në dispozicion. Mirë që si keni pas 18 milion për investime kapitale, sepse realizimi do të ishte vetëm 18%. Edhe unë mendoj se duhet me u mbështet raporti sepse është vetëm një pasqyrë financiare. Por është momenti i fundit që për të gjitha subjektet me u bë bashkë që me nxjerr nga situata këtë gjendje që kemi ardhur. Pra nuk po arrin me i implementuar projektet që i kemi para vetës dhe nuk është faji i anëtarëve të opozitës. Prandaj ne si LDK jemi të gatshëm me u koordinuar për secilën çështje. Pra fajin e keni vet dhe tek ju edhe mos bëni me gisht kah opozita.

**Sami Ahmeti,** në shtete demokratike kur ky buxhet vjen atëherë qeverisja komunale duhet me u shkarkuar komplet 6 muaj kaq punë të vogël besoj është me shikuar vetën kah jemi. Vijat buxhetore realisht vetëm 4 drejtori kanë punuar në investime kapitale edhe atë drejtorinë për Kadastër ka paguar kryesisht dënime për shpronësime ndërsa drejtoritë tjera fare s’kanë punuar. Në Drejtorinë e shëndetësisë e përgëzoj kryetarin për aparatin e memografisë. Ku do të i merr edhe mbi 2 milion për paga dhe mëditje. Po të hiqen pagat atëherë buxheti në kategori është shpenzuar vetëm 24.60%. Besoj se te Investime kemi afat edhe1 muaj ku mbyllet linja buxhetore.

**Avdyl Aliu**, raporti i hartuar në harmoni me ligjin për financa publike, numrat janë të paraqitura mirë dhe janë real, me planifikime me shpenzime. Ky raport paraqet punën dhe mos punën shumë më saktë. Vërejtjet kritikat dhe sugjerimet qëllimin e kanë të mirë andaj është mirë me u përmirësuar në këtë aspekt. Ne kërkojmë vullnet, përkushtim dhe profesionalizëm nga kryetari dhe drejtorët me dalë nga kjo gjendje dhe me filluar realizimin e këtyre projekteve. Dhe në fund le të na dalin raportet me shifra më të mira. janë 4 sektor DAP ka shumë rendje deri në 17%, DKRS janë 44%, te Inspekisoni janë 26% rendje, edhe nga bujqësia të hyrat kanë shënuar rënie. Investime kapitale janë vetëm 21% kjo tregon efikasitet shumë të ulët të realizimit që ndikojnë direkt në jetën e qytetarëve. Ky është planifikimi i juaji. Tash punoni! Ka drejtori me 0% investime kapitale. Pra tek të gjitha drejtoritë janë shifrat shumë të ulët dhe krejt këto janë problem sepse kjo tregon se nuk po kryhet punë për njerëzit.

**Ilmi Limoni**, raporti është ne web faqe dhe është transparent, drekat zyrtare janë 27.334 euro, u përmendën shpronësimet dhe vendimet përmbarimore janë pjesë e investimeve kapitale sepse është kategori ekonomike. Mungesa tek pagat, parat për ketë vit janë te rezervat e Ministrisë së Financave dhe të gjitha mungesat i mbulon MF në fund të vitit.

**Muhadin Haziri**, më konkretisht ato që vijnë nga grandet nëse në këtë tabelë kemi një pjesë në procedurë të tenderimit dhe kemi që disa janë shkuar edhe në OSHP. Ajo çka më intereson nga grandet nëse nuk janë realizuar deri më tani dhe kemi afat 1 vjeçar, sigurisht me automatizëm thesari i llogarit si të humbura.

**Besnik Shala,** u thanë shumë tema dhe shumë të pa vërteta, po është e rrugës që me i përmend edhe shifrat e sakta. Buxheti për 6 muaj është rreth 39%, prandaj ka kohë edhe 6 muaj dhe në fund të vitit e diskutojmë a po shpenzohet apo jo. Deri në fund të vitit ka me u shpenzuar. Nuk është e sinqertë me thënë se s’ka profesionalizëm në institucione.

**Ramiz Ramadani,** ku do që 40% është përmbush një buxhet deri këtë periudhë për mua e ka mbështetjen e plotë, por nuk e kemi atë gjendje. Ka drejtori që shifrat i kanë 0. Sikur të i keni 40% do të ishte në rregull. Total i pa pranishëm është shpenzimi i buxhetit nën 40%.

**Besnik Shala,** unë po diskutoj raportin si tërësi.

**Doruntina Hasani**, DAP sa i për investimeve kapitale, ne kemi iniciuar 4 herë procedurën e prokurimit për një aktivitet çdo herë ka dështuar dhe s’ka pas ofertues, prandaj pa i ndjek këto procedura nuk mundemi të i shmangemi këtyre procedurave.

**Mentor Mihovci,** investimet kapitale në DSHPIB një pjesë e madhe e dini se shpenzimet në infrastrukturë nuk mund të realizohen në përqindje të madhe për shkak se e dimë që 6 muajt e parë për tender dhe OSHP e deri në kontraktim nuk është e mundur të bëhet shpenzimet siç po prezantohet këtu. Pra e dini se dinamika e punës varet edhe nga kushtet atmosferike e këto vite pengesë kanë qenë edhe kushtet atmosferike.

**Ali Arifi**, për hire të sqarimit të disa manipulimeve po i sqaroj planifikimin dhe realizimin për Drejtorin e Urbanizmit, kjo drejtori, veprimtari kryesore nuk i ka investimet kapitale por janë shërbimet ndaj qytetarëve.

**Bekim Salihu**, në 2017 e kam theksuar se janë krijuar vendime për shpenzime mbi 6 milion në një zonë që s’ka projekt, pra te Livadhet e Arapit. Keni krijuar borxhe të dyfishta. Kjo për shkak të keq menaxhimit.

**Bajram Isufi**, drejtoria e Bujqësisë pjesën dërmuese të planifikimit e ka për 6 mujorin e dytë sepse kjo më shumë i përshtatet edhe kushteve të tjera.

**Pika 3.2. Raporti i punës i Kryetarit të Komunës për periudhën Janar-Qershor 2023.**

**Alban Hyseni**, shumë çështje u diskutuar në raportin financiarë. Në DAP shërbimet i tejkalojnë mbi 57 mijë shërbime, problemi për E Kioskë s’ka ofertuar asnjë kompani për mirëmbajtjen e tyre. Drejtoria e Shëndetësisë, ne do ta përfundojmë apo përurojmë QMF në lagjen Arbëria, aparatura aty është më moderne në Gjilan. Ka pas edhe rekrutime për mjek, Infermier etj. Po ashtu edhe në infrastrukturë jemi duke bërë investime, në shumë shkolla si në shkollën Selami Hallaqi, një çerdhe operon me qira që jemi edhe në proces të ndërtimit të çerdheve të reja, kemi aplikuar edhe për çerdhe të reja edhe në pjesë të tjera të Gjilanit. Shumë aktivitete janë në raport para jush për secilën drejtori. Jam i hapur për të pranuar pyetjet e juaj për çdo gjë që ju intereson rreth raportit.

**Latif Maliqi,** në raport janë përmend disa projekte sipërfaqësore, por në thelb janë shumë të rëndësishme, po ndalem në 3 pika dhe nuk hasa në mirëmbajtjen e varrezave të dëshmorëve që ky është obligim i yni, sepse ato na bëjnë nderë gjithë kombit. Dhe nëse nuk mundeni kemi vullnet që shoqata Malisheva kanë shpreh interesim me marr përsipër mirëmbajtjen. E dyta, ne e dimë që jemi tu u përball me gjendje të rënd dhe nuk kemi parë që po flitet diçka për impiantin, ku edhe qeveria ka ndarë mjete. E di që nuk është në domenin tënd sepse komuna i ka përmbush obligimet e saj, po shuma e ndarë për 2023 nuk kemi pa asgjë në terren që është bërë me këto mjete. A do të barten këto mjete apo s’do të bëhet asgjë vit pas viti dhe prapë do te jetë kjo një hendekët. Dhe e treta, shumë sipërfaqësisht është përmend Stanishorka, ne e dimë që ka pas projekt më herët për mbulimin e saj. Kur po bëhet realizimi i këtij projekti që e ke prezentuar. Ju sugjeroj që si alternativë gjatë punimit të punëve kisha preferuar që si alternativ të shikosh rrugën prapa kazermës së FSK-së.

**Avdyl Aliu**, po duket se kryetarit nuk po i bënë përshtypje ligji fare sepse vitin e kaluar e kemi mbyll pa raportuar në kuvend për raportin e dytë. Në aspektin teknik si vërejtje e kam se krejt është me ngjyrë të kuqe që simbolizon orientimin e Vetëvendosjes sepse vetëm logoja e saj mungon sepse edhe logon e Republikës së Kosovës e keni larguar. Mos vazhdimi i projektit të lumit “Mirusha” në drejtim të Malishevës dhe lagjes Dardania, projekti i Stanishorkës, rrugët regjionale, autostrada, stadiumi, mos funksionalizimi i fshatit social, dhe shumë premtime të tjera nga 109 të dhëna duke llogaritë se po funksioni me analfabet funksional sepse keni thënë se 40% të premtimeve janë të realizuara, matematika elementare e thotë ndryshe, sepse me matematik ndryshe del që keni vetëm 26% e jo 40%. As fabrikën e ujërave të zeza se keni kryer. Me shifra 40% nuk gëlltitet. Kjo paraqet regresin më të madh që e ka pasur komuna e Gjilanit dhe është komuna që ka mbet prapa komunave të rajonit.

**Bujar Nevzadi**, kam shikuar raportin këtu dhe atë që është thënë në publik po ne i vërejmë këto dhe i shohim. Pas dy vite kam filluar të zhgënjehem po ka edhe pengesa që s’kanë s’kanë ec. Nuk i përmendi kryetari asnjë sfidë që është ballafaquar. Asfaltimi i rrugës së Përlepnicës që keni përmend nuk e di për cilën rrugë keni thënë sepse s’ka rrugë që keni përfunduar. PZHK qe 16 muaj s’ka ardhur plani i ri me u votuar, e kemi themeluar një këshill lokal por atyre iu ka skaduar mandati, komisioni për shqyrtimin e kërkesave dhe ankesave për emërimin e rrugëve nuk ka filluar, kemi mbajt seancë të jashtëzakonshme për Eko Higjienën dhe kemi kërkuar nga ju me kontaktua me një operator ekonomik me bë auditimin e Eko Higjienës dhe a keni marr ndonjë hap në këtë drejtim. Në çdo seancë kam kërkuar mirëmbajtjen e shesheve, parqeve dhe rreth rrotullimeve, a kemi ndërrime pa leje, pse 63 punëtor me kontrata mbi vepër? Pse 16-17 dhe më shumë të vendimeve qe 4 muaj s’po vinë në kuvend me u shfuqizuar, mirëmbajtja e varrezave që keni marrë një vendim që ishalla zbatohet, kem vërejtje edhe për mirëmbajtjen e varrezave të dëshmorëve. Vendosja e lapidarëve për “Kadri Zekën” dhe “Ramiz Cerrnicën” e kemi në rend dite me miratua mjetet a kemi të caktuar vendin për vendosjen e tyre?

**Krenare Latifi Kçiku**, janë shumë projekte milionëshe që pritet të fillohet për këtë e përgëzoj kryetarin për këto punë të mira.

**Alban Hyseni,** një nga shqetësimet e përbashkëta është mirëmbajtja e varrezave, pajtohem për gjendjen e tyre. Prandaj kemi kërkuar lokacionin e ri. Edhe Varrezat e dëshmorëve pajtoheni por me sa e di aty ka pas antena të operatorëve privat që ne i kemi larguar, ka pas rrethoj të antenave dhe kemi bërë ndriçimin pra kujdesi jonë është më i madh se i juaji e mirëmbajtja është angazhim i përbashkët. Në këtë drejtim kemi filluar mirëmbajtën por vetëm aspekti politik apo qasja politike thotë ndryshe. Impianit i ujërave të zeza është e vërtet që s’ka filluar ende, por e ritheksoj se ai projekt e kemi gjet as bile në fazë fillestare kemi bërë elaboratin e shpronësimit dhe kemi nxjerr vendime përfundimtare dhe obligimi i dytë ka qenë pagesa për toka ku kalojnë kolektorët edhe këtë e kemi bërë. Ka dalur edhe tenderi për ndërtimin e kolektorit dhe nuk varet më nga komuna sepse ne se kemi hap procedurën tenderimit dhe s’ka ndikim tutje. Lumi Stanishorka, është projekt që parasheh edhe kolektorët për këto 600 metra, që lejon mundësin për kolektorët e ri në të ardhmen. Dhe shpejt edhe pritet të nënshkruhet kontrata. Përlepnica nuk ka rrugë komplet të shtruar por ka punë të mëdha që janë bërë, te lapidari është shtruar hapësira dhe pllakën do të vendosim në vendin e vet dhe parashohim edhe parkun në Përlepnicë. Këshillat e Bashkësisë Lokale dhe Komisioni për emërimin e Rrugëve janë të themeluara nga kuvendi dhe nuk kam përgjegjësi për to. Unë skam lidhje me to sepse është përgjegjësi e Kuvendit të Komunës. Edhe mirëmbajtja e hapësirave të varrezave të dëshmorëve do të jetë e dinjitetëshme në të ardhmen do të punësojmë një punëtor për mirëmbajtjen e tyre. Edhe kritika për kontrata në vepër është se s’kemi mund të hapin konkurse sepse janë pengesa të ligjit, ligji ka qenë në Gjykata kushtetuese dhe pas kalimit nga kjo gjykata na ka hapur mundësin edhe të hapim konkurse. Edhe vendime të kundërligjshme kam menduar të i sjellë në këtë seancë, dokumentacioni është i gatshëm dhe seancën e radhës besoj se do të i sjellim për shfuqizim.

**Gresa Avdiu,** punët e vetme që ka bërë komuna në Përlepnicë është vetëm 50 metra asfalt.

**Avdyl Aliu,** kërkoi që kjo seancë të vazhdohet në javën tjetër.

**Arianit Sadiku,** janë disa rregulla që afati kohore duhet me u ndjek, politiken që ka bërë LDK për bllokimit të kuvendit për të vetmen arsye që Komuna- Kryetari i Komunës mos me dalur mirë në raportin e përformancës dhe ky është qëllimit që të ikin afatet ligjore.

**Anëtarët e Kuvendit vendosën me të gjitha votat që seancë të filloj ditën e nesërme në ora 10:00.**

**Pika 3.5. Plani Komunal për ri integrim të qëndrueshëm të personave të riatdhesuar dhe integrimin e të huajve në Komunën e Gjilanit 2023-2025.**

Pa diskutime ky plan kalon me 28 për

**Pika 3.7. Kërkesë e DKA-së për ndarjen e bursave për student të Komunës së Gjilanit.**

**Gresa Avdiu**, propozoi që meqë nuk kanë ndarë bursa në vitin e kaluar është e udhës që nga shuma prej 100.000 euro, pra kjo shumë të dyfishohet dhe kërkoj që propozimi im të merr mbështetje edhe nga asamblistët

**Ilmi Limoni**, ju kërkesën e keni për 100.000 euro dhe nga i gjen ato mjete të tjera DKA nuk e di dhe mendoj se këtë që e premtoj me i dhënë e me premtua e me na dalë pasoja. Në ligje të buxhetit po ju them se nuk i kemi ato mjete të DKA.

**Albana Demiri**, theksoi se të planifikuara i kemi atë shumë dhe nuk është e mundur me rrit atë shumë mbi këtë që është propozuar.

**Nazim Gagica**, theksoi se nuk e kemi problem i bartim mjetet vetëm afrojeni kërkesën dhe jemi të gatshëm dhe mos i dërgon parat suficit.

**Ilmi Limoni**, prapë ritheksoi se te Zyra e Kryetari nuk ka mjete por edhe me ligj të financave publike, deri ne 15 % ka të drejtë ministri deri ne 25% Qeveria dhe mbi 25% Kuvendit i Kosovës mund me vendos për rialokime.

**Gresa Avdiu,** nëse jo 100.000 euro sa është mundësia maksimale që mundemi me i ndarë nga kuvendi në këtë rast, dhe a bëjmë shkelje ligjore nëse i ndajmë 100.000 euro shtesë.

**Ilmi Limoni**, është mirë të flasim sipas ligjit, ndërrimi i kategorisë është problem, ajo që thuani se shkojnë mbi 7 milion suficit nuk është e vërtet. Sepse një pjesë rrezikohemi nga grandet. Ndërsa të hyrat e tjera nuk shkojnë suficit po barten. Ndryshimet prej një drejtorie në tjetër sipas ligjit për menaxhimin e financave publike neni 31 që e definon.

**Ismail Kurteshi**, e pyesim edhe Drejtorin e Financave dhe Kryetarin e Komunës a ka mundësi me rrit këtë sasi të mjeteve që planifikojmë të i japim për bursa? Le të rritet aq sa mundet sepse studentët kanë nevojë për mjete.

**Gentrit Murseli**, unë kisha kërkuar nga DKA të na sqaroj se për cilin vit akademik po planifikohen të ndahen bursat?

**Arianit Sadiku**, ne i kemi të ndara sipas kategorive edhe shumën e mjeteve dhe sa është shuma e një burse. Në rast se e rritim mundësin, a i bie që do të jenë aq përfitues njëjta apo shumën e përfitimit? Në këto raste në rast se për një vit jemi mbrapa nuk do të thotë që viteve të tjera do të jetë numri i njëjtë i bursisteve që do të subvencionohen nga DKA.

**Gresa Avdiu**, në fillim të japim këtë shumë që propozuam ata që studentët e meritojnë, sepse nuk janë 2 milion.

**Arianit Sadiku**, shuma e mjeteve i bie që e rrit numrin e bursistëve, nuk e rrit shumën e bursës kjo.

Ky propozim është logjika e numrave në kuvend, sepse nuk jeni veç ju që i përkrahni studentët.

**Albana Demiri**, vullneti është me rrit mjetet për subvencione, po brenda një viti 6 shkolla janë në renovim, që janë emergjente. Prandaj është më urgjente me ju siguruar infrastruktura se pari, dhe mjetet janë të planifikuara dhe nuk mundemi me i lëvizur. Ndërsa bursat ndahen për vitin akademik 2022/2023.

**Besnik Shala**, shuma prej 100.000 euro është e miratuar në vitin e kaluar me projekt buxhet për vitin 2023, nuk e di pse me rrit këtë shumë. Shikoni në planifikimin e vitit të kaluar.

**Bujar Nevzadi**, nëse mjete nuk ka dhe nuk garantohen mjetet, nuk jam me marr vendim për mos me u zbatu.

Propozomi për ndarjen e bursave në shumë prej 100.000 euro u votua me 29 për, 0 kundër dhe 0 abstenim.

**Pika 3.3. Propozim Buxheti për vitin fiskal 2024 dhe vlerësimet e hershme për vitet 2025-2026.**

**Ilmi Limoni**, paraqiti kufijtë buxhetor për vitin fiskal 2024 dhe vlerësimet e hershme për vitet 2025-2026. Buxheti për komuna ndahet në 4 grande dhe të hyrat vetanake. Po ashtu kufijtë buxhetor i cakton komisioni i grandeve i cili bëhet nga Kryeministri ose Ministri i financave, 3 ministrave edhe 4 kryetar të komunave si dhe komisioni për buxhet i Kuvendit të Kosovës. Për më tepër jam këtu ku së bashku me kryetarin do të japim sqarime të nevojshme.

**Alban Hyseni**, kërkoi që për nderë të Sadullah Kadriut që është një veprimtar i shquar i çështjes kombëtare dhe që meriton respektin tonë si dhe për nderë të vëllait të axhës Ismajl Kurteshi të mbajmë një minutë heshtje nga ana e Kuvendit të Komunës së Gjilanit.

**Sami Ahmeti,** unë jam pro kalimit të buxhetit për me disa arsye të theksojmë pagat dhe mëditjet kam rezervat e mia që është i mjaftueshëm. Te investimet kapitale kam shumë vërejtje si: sa projekte kanë qenë në vitin e kaluar që s’janë paraparë në 2024. Te DMSH projekti me ndërtua aneksi i zjarrfikësve për 2023 dhe a është paraparë në 2024, a dini me na tregua a ka fillua ky projekt. Në DKA, shkolla në Bresalcë kemi vizituar dhe kam menduar se për dy ditë ka me filluar aty renovimi, ndërsa aty për 2025 parashikohet një projekt i ri dhe sa ka me kushtuar ky projekt. Në D e Shëndetësisë, pajisjet shëndetësore ndërtimi në QMF në Uglar a ka filluar, me 07.07.2022 është bërë një pagesë dhe ende s’ka filluar. Në vitin 2024 asnjë projekt që ka qenë në 2023 nuk ka filluar me u implementuar. Në 2024 pajisje shëndetësore parashihen 100.000 euro në 2025 parashihen 150.000 çka ka me u blerë me këto pajisje. Ndërtimi i QMF te Fidanishtja, a ka projekt dhe sa kushton dhe ku është vendi. Shërbimet rezidenciale, ndërtimi i shtëpive për mbrojtjen e fëmijëve janë paraparë 180.000 për 2024, ku është ky projekt dhe a ka filluar. Pra kemi projekte pa arsyetime të sakta besoj se nuk duhet me u votuar ky projekt buxhet.

**Riad Elezi,** në 2023 Livoqi i ulët asnjë cent po ashtu edhe në 2024, kështu që vota ime është kundër.

**Bujar Nevzadi,** në emër të grupit të këshilltarëve të PDK-së paraqiti qëndrimin e PDK-së që ka analizuar me kujdes propozim buxhetin e komunës për vitin 2024 dhe planifikimin sipas kategorive dhe kodeve ekonomike. Nga kjo konstatohet se në planifikim buxheti ka rritje vetëm në kategorinë e pagave, ndërsa për investime kapitale ka rënie. Kjo tregon se planifikimi është larg nevojave të qytetarëve. Investimet kapitale janë zvogëluar edhe në Arsim dhe Shëndetësi aty ku ka më shumë nevojë për investime. Andaj edhe ky propozim buxhet për ne është i pa arsyeshëm dhe i pa pranueshëm sepse asnjë projekt që është planifikuar në buxhetin e këtij viti dhe për arsye të dështimit të qeverisjes nuk po mundet të shpenzohen gjatë këtij buxheti nuk është planifikuar në buxhetin e vitit 2024. Një buxhet që s’ka planifikuar projektet e nisura këtë vit, dhe nuk mund të përfundojnë do të duhet të përfshiheshin në 2024. PDK nuk do të përkrah këtë propozim buxhet për 2024 të planifikuar keq dhe të pa realizueshëm.

Disa nga argumentet dhe arsyet se pse PDK e kundërshtuar dhe ka votuar kundër propozim buxhet për vitin 2024. 1. Buxheti i planifikuar për projekte në investime kapitale është më i vogël se sa ky viti aktual. 2. Në listën e projekteve për investime në vitin 2024, nuk janë përfshirë projektet në realizim e që nuk mund të përfundojnë deri në fund të vitit. 3. Nuk janë përfshirë në buxhet projektet e këtij viti, të cilat nuk janë kontraktuar ende. 4. Nuk kemi asnjë informatë për buxhetin e planifikuar prej 3.4 milion euro te programi për bashkëfinancim të projekteve. Si mund të votojmë për këtë buxhet kur nuk kemi asnjë të dhënë, se për cilat projekte komuna ka planifikuar për vitin 2024. 5. Nuk mund të votojmë për buxhetin e planifikuar te shëndetësia në kategorinë për mallra dhe shërbime prej mbi 400 mijë euro, për blerjen e shërbimeve për staf shëndetësor, përderisa prej korrikut të vitit 2022, kryetari i komunës për 15 muaj prej atëherë, nuk ka lejuar nisjen e procedurave dhe nuk ka shpenzuar buxhetin për këtë qëllim, ndërsa tani përsëri e ka planifikuar në buxhetin e vitit 2024. 6. Si të votohet ky buxhet komunal, kur subvencionet te shëndetësia janë rritur vetëm për 65 mijë euro, ndërsa kemi dy vendime të Kuvendit Komunal për subvencionimin e nënave lehona dhe për subvencionimin e pagës për 20 personat me aftësi të kufizuara. E sipas këtij keq planifikimi, nuk është i mjaftueshëm ky buxhet. 7. Buxheti për shpronësime është zvogëluar prej 2,5 milion euro në vetëm 500 mijë euro, pra për katërfish kemi zvogëlim të buxhetit, ndërsa qytetarët e Gjilanit me vite të tëra kërkojnë dhe presin pagesat nga komuna për tokat e shpronësuara. Është e ditur nga të gjithë që janë me qindra lëndë nëpër gjykata, si kërkesa për shpronësime. Andaj, ky propozim është i papranueshëm për ne. 8. Buxheti i planifikuar prej 330 mijë euro për shërbimet rezidenciale, nuk është i realizueshëm, njësoj sikurse që është totalishtë i parealizueshëm edhe buxheti prej 280 mijë euro i këtij viti. Sepse ju kryetar nuk e keni aspak idenë se ku e si të investohet ky buxhet për shtëpinë e pëlqeve dhe për fëmijët jetim. 9. Në listën e projekteve në infrastrukturë publike, nuk keni bërë planifikimin e duhur dhe afërsisht të barabartë nëpër lokalitetet e komunës së Gjilanit. Ka lagje që nuk janë planifikuar investime, ose fare pak është ndarë buxhet. Ka lagje të mëdha që asnjë projekt ende nuk e keni nisur për dy vite të qeverisjes suaj dhe për vitin tjetër po ashtu i keni lënë krejt pas dore. 10. Ka fshatra të mëdha si Zhegra, Malisheva e Bresalci, që keni ndarë vetëm nga 100 mijë euro buxhet, ndërsa dy vitet e fundit asnjë euro investim nuk keni bërë në Malishevë. Ku ka mbet rruga prej lagjes së Muhaxhirëve të Malishevës deri në Vërbicë të Kmetocit? Ku i keni ju zotimet e juaja për këtë rrugë e bërë histori, e nisur në vitin 2013. 11 Asnjë euro buxhet nuk keni planifikuar për vazhdimin dhe përfundimin e projektit të sheshit të lumit “Mirusha”, a e dini që për dy vite të qeverisjes suaj dhe për buxhetin e vitit të tretë, ju kryetar as nuk e përmendni fare këtë projekt. 12. Asnjë euro buxhet nuk është planifikuar për studimin e fizibilitetit dhe hartimin e projektit për zgjidhjen e problemit të furnizimit me ujë të pijshëm për qytetin e Gjilanit. 13. Asnjë euro buxhet nuk keni planifikuar për investime të infrastrukturës së domosdoshme për varrezat e reja të qytetit të Gjilanit. 14. Asnjë euro buxhet nuk keni planifikuar për funksionalizimin e fshatit social. 15. Asnjë euro buxhet prej 6 milion euro të ndara këtë vit për impiantin e ujerave të zeza nuk keni arritur ta shpenzoni dhe krejt këto pare i kthehen qeverisë së Kosovës, ndërsa banorët e fshatrave Malishevë, Uglarë e Pogragjë përballen me gjendjen e jashtëzakonshme të këtij problemi. Ka edhe dhjetëra projekte tjera që kanë dështuar si qeverisje e VV—së për t’i nisur dhe realizuar. Sot kemi gjendje alarmante në komunën e Gjilanit, si pasojë e keq qeverisjes dhe paaftësisë për t’i quar përpara projektet e planifikuara, duke filluar nga ato minimale, kapitale e madhore deri te ato të mirëmbajtjes së infrastrukturës, që janë me buxhet por nuk ka kush t’i realizojë.

**Ismail Kurteshi**, në planifikim të buxhetit kam vërejtur se ka bërë ndarje për ndërtimin e shtëpive për mbrojtjen e fëmijëve dhe për pleq, në Gjilan tani ekziston shtëpia e planifikuar, prandaj propozoj që këto mjete të planifikuara të ri destinohen në funksionalizmin e fshatit social.

**Muhadin Haziri,** mjetet që janë planifikuar për Zhegër dhe gryken e Karadakut, kemi përsëritje të dy rubrikave 5-6 me një pozicion ndoshta është një gabim teknik. Nëse bëjmë krahasim me rrugët ekzistuese kryesore janë 4800m2 dhe rruga karadaku e disa rrugë të tjera gjithsej na dalim 10.550 metra2. Çmimi për metër me shikuar për 22 Euro, kushton një shumë mbi 230.000 euro. Kemi disa rrugica ma pak se 100 metra, kërkoj që të përfshihen me një kontratë të mirëmbajtjes. DMTH ky buxhet për investime kapitale nuk e mbulon këtë kërkesë në fshatin Zhegër. Po ashtu po shoh se keni planifikuar edhe rrugë të rendit të tretë, po pajtona që janë përfshirë rrugët që vërtet janë të domosdoshme si rruga për fshatin Sefer, po kemi edhe disa fshatra që asnjë here nuk është bërë asnjë investim as nga Qeveritë e kaluara. Por që nuk është mirë dhe nuk pajtohem me injoruar asnjë fshat e asnjë banor. Kërkoj që buxheti të ndahet në proporcion me kërkesat dhe banorët.

**Krenare Latifi Kqiku,** theksoi se sa i për ketë grandit të përgjithshëm planifikimi për vitin 2024 është 11.67 % pra kemi një rritje në krahasim me 2023, po ashtu vazhdon trendi i rritjen edhe për periudhën 2025-2026. Po ashtu edhe grandi i shëndetësisë nëse shohim planifikimin për periudhën 2023 dhe krahasojmë me 2024 planifikimi për 2024 mbi 4.100.000 euro në përqindje mbi 20% rritje e gjithashtu ka rritje edhe te grandi i arsimit, po ashtu edhe të hyrat vetanake trendi i rritjes është duke vazhduar edhe në 2023 nëse e krahasojmë me të njëjtën periudhë të vitit të kaluar. Financimi rezidencial edhe për teatro kemi një rritje prej 170%. Gjithashtu ka rrije të planifikuar edhe për Mallra dhe Shërbime. Po ashtu për shpenzimet komunale kemi rritje prej 4.30%. edhe te subvencionet kemi rritje prej 28.26% e ndërsa kemi një ulje te shpenzimet kapitale prej 0.83 %. Besoj se unë si asambleiste dhe qytetare e Gjilanit, kërkoj nga ju të gjithë që pa dallime partiake të mbështesim këtë projekt propozim.

**Sami Ahmeti,** askush nuk po i konteston kufijtë buxhetor, ne po kontestojmë brendinë si është shpërndarë ky buxhet.

**Krenare Latifi Kçiku,** e di se pajtoheni edhe ju por gjithmonë ka qenë mundësia që çdo vit ka qenë mundësia me u bartë mjetet buxhetore që nuk janë shpenzuar.

**Gresa Avdiu**, e kam parë me kujdes planifikimin e buxhetit për shpenzimet kapitale për 2024 – 2025 ajo çka me u habit më së shumti është se ju keni ardhur si qeverisje që s’keni me investuar në asfalt po ju mbi 90% e projekteve janë me asfalt. Nëse shohim çka keni me investuar në Përlepnicë, në 2024 nuk keni paraparë asnjë cent në këtë fshat, ndërsa në 2025 keni paraparë vetëm ndërtimin e rrugëve të cilat që kam menduar se kanë me u ndërtuar në këtë vit. Edhe në Kmetoc dhe Dobërçan janë afër 60-70 mijë euro për rrugë, ndërsa në 2025 janë afër 160.000 euro për rrugë. Deri sa nuk trajtohet denjësisht Përlepnica dhe fshatrat për rreth nuk ka votë nga unë për këtë projekt buxhet.

**Alban Hyseni**, si çështje që u ngritën këtu, si u përmend çështja e pagave dhe mëditjeve nuk e di se ju jeni njëri nga zyrtaret që e keni përgatit bashke me drejtorinë e financave, pra mendoj se ju i keni përgatit vet dhe po thuani që nuk mjaftojnë nuk është në rregulle. Sa i për ketë investimeve kapitale i patët mbi 10 vërejtje. Siç e shihni investimet kapitale në faqen e parë, të dytën dhe të tretën e shihni listën e projekteve që planifikohet për investime kapitale, pra po flasim për dhjetëra apo rreth 50 projekte kapitale që planifikohen për 2024. Ndërkaq vërejtjet që i ngritët kanë të bëjnë me disa projekte që një pjesë tyre do të realizohen këtë vit, ndërsa një pjesë janë planifikim i hershëm për 2025. E di ju që keni qeverisë e dini çka është planifikimi i hershëm. Nëse kërkoni detaje për 2025 dhe 2026, atëherë po e përmbushni edhe mendimin tim se pritjet e juaja ndaj neve sesa ndaj tjerëve. Për këto vite nuk kërkohet që me pas planifikim të detajuar. Aneksi i zjarrfikësve është në fazën e fundit të vlerësimit, ofertën që e kemi marrë është më i lartë se çmimi që keni parashikuar dhe jemi duke analizuar se a me ia dhënë ose jo kontratën një operatori që oferton më shumë sesa ajo që është parashikuar. QMF në fidanishte është për parashikim i hershëm dhe mundemi edhe aty me i pasur detajet e tjera nëse i doni për parcelën besoj se edhe është e parashikuar. U tha se në Livoq të ulët nuk ka pasur asnjë investim kjo nuk është e vërtet, sepse mbi 20 vite ky fshat ka qen pa kanalizim e tash janë duke u bërë mbi 8 mijë metra kanalizim dhe rrethin e saj, po ajo që thatë nuk qëndron ndoshta është keq interpretim. Po ashtu ka pasur edhe projekte të tjera që janë bërë në Livoq si rruga Muhaxherëve, kemi edhe të planifikuar edhe intervenime në Livoq. Kontrata për projekte të vogla është tash në procedurë të vlerësimit dhe besoj së shpejti do të nënshkruhet. U tha se investimet kapitale janë më të ultë sesa më herët që është e vërtet, po ju mos harroni se e kemi një ligj të ri të pagave që ka pas ndikim jashtëzakonisht të madh në mënyrën se si ndahet buxheti. Kjo ka ndikuar që këtë vit që për 100.000 euro të jetë buxheti më pak për investime kapitale. Tek shpronësimet ka qen temë diskutimi ndërmjet nesh, në vitin e ardhshëm Komuna nuk ka më borxhe të shpronësimit. Pra në vitin e ardhshëm me 500.000 euro paguhen të gjitha. Shpërndarja e projekteve një pjesë e projekteve janë planifikuar si projekte më të mëdha kapitale që kërkojnë shpenzime më shumë, ndërsa projektet e vogla munden me u realizuar përmes kontratës së mirëmbajtjes verore të rrugëve si dhe me kontratën me projekte të vogla. Projekti i impiantit, mjetet që janë ndarë janë të qeverisë së Kosovës, komuna e jonë i ka përmbushur të gjitha obligimet sa i përket impiantit të ujerave të zeza. Pra arsyet pse ju si PDK nuk e votoni mendoj se nuk janë shumë të qëndrueshme. Sa i përket çështjes që ngiti z.Kurteshi. Unë kam një lista ku përshkruhen të gjitha komunat ku përfshihet ndërtimi i shtëpive për vitin 2024 – 2026, këtë pjesë buxhetore për shtëpitë e pleqve dhe shtëpitë për fëmijë nuk e kemi ndarë ne si komunë, kjo është ndarë nga qeveria e Kosovës. Pra është ndarë si kod buxhetor për secilën komunë. Edhe kritika për investime në Zhegër mendoj se është e pa bazë, sepse mundem me iu numëruar se cilat projekte janë realizuar në këtë fshat dhe rrethin. Por këtë pse s’po e pranoni para mikrofonit nuk e di. Edhe për Përlepnicën tingëllon ashtu, por ju tregova se ne kemi kontratën mbi 1 milion euro për mirëmbajtje rrugore qe i realizojmë këto projekte. Edhe në fund obligimi ynë si ekzekutiv është përgatitja e buxhetit që ne kemi kryer këtë punë, por me sa po e vërej edhe ju po e shoh se s’keni ndonjë ekspertizë për të mos votuar. Pra edhe ju mos përfaqësoni vetëm një lokalitet. Unë si kryetar e kam kryer obligimin e kam sjellë para jush dhe tash është e juaja a doni me votuar buxhetin. Nëse nuk e votoni, na aprovon ministria për nja dy muaj, pagat në janar nuk dalin dhe përgjegjësia është e juaja. Pra obligim i juaji është me votuar që mos të bllokohet procesi dhe nëse doni me i bllokuar proceset, ne marrim aprovimin e ministrisë dhe shpresoj se kuvendi shkon në zgjedhje.

**Muhadin Haziri**, unë thash se për punët që janë kryer jemi falënderues dhe mirënjohës. Nuk thash që nuk është bërë asgjë, ka projekte që janë finalizuar.

**Bujar Nevzadi**, nuk është e vërtet që punëtorët mbesin në janar pa paga, sepse qeveria ka të drejtë që buxhetin e njëjtë të aprovoj të këtij viti, largojeni këtë dilemë. Si shpenzohen ato 400.000 euro te rruga Hamdi Kurteshi, kur projekti ende s’ka filluar dhe që thatë s’kemi borxhe, komuna ka borxhe dhe fakti që raporti financiar që nuk na u është sjellë kjo len me kuptuar se borxhe financiare komuna ka.

**Krenare Latifi Kçiku**, në emër të grupit të VV-së, kisha kërkuar 5 minuta pauzë nëse na lejohet me shefat e grupeve.

**Avdyl Aliu**, theksoi se nuk ka nevojë për pauzë, sepse të gjithë asamblistët e vlerësojnë në veti këtë projekt buxhet. Nuk ka nevojë për takime konsultative, sepse gjithkush voton sipas bindjes së vet

**Arbër Musliu**, kisha kërkuar edhe një herë nga zyrtari financiar të na i shpjegojë se cilat janë dobitë dhe pasojat nëse nuk votohet buxheti?

**Arianit Sadiku**, duke dëgjuar shqetësime që u ngritën, për investime kapitale është e thjesht me bë analizë sepse nëse konsiderojmë se ne jemi përfaqësues të vetëm të një lokaliteti unë që jetoj në qytet i bie që për vitin e ardhshëm qenkan vetëm 8 projekte në qytet dhe 23 të tjera janë në fshatra. Që i bie kjo logjik. Që nuk duhet me u investua nëpër lokalitete të tjera, unë mendoj që është krejtësisht qasje e gabueshme sa i për ketë të menduarit në këtë aspekt që unë përfaqësoj një zonë dhe duhet të ketë vetëm investime në atë zonë. Por është tepër e rëndësishme që në të gjitha dëgjimet buxhetore që i kanë mbajt edhe në këtë vit që për fat të keq përfaqësuesit e subjekteve politike e këshilltarët komunal kanë ardhur në këto dëgjime buxhetore vetëm në lokalitetin e tyre. E jo edhe në vendbanimet e tjera.

**Krenare Latifi Kçiku**, është e drejtë e kolegut a merr pjesë apo jo, por unë në emër të grupit të VV-së, kisha kërkuar 5 minuta pauzë nëse na lejohet me shefat e grupeve.

**Kushtrim Kadriu,** lejoi 5 min. pauzë:

**Ilmi Limoni,** sqaroi se është e vërtet se me ligjin për menaxhimin e financave publike në një Komunë ku nuk aprovohej buxheti me ligj 1/12-ta aprovohet për muajin janar dhe shkurt, ndërsa për muajin mars lejohet me vendim të Kuvendit të Kosovës.

**Sadri Arifi**, shpjegoi se çka parasheh ligji në rast të mos aprovimit të buxhetit ku theksoi se neni 50 i LVL-së thotë: Nëse kuvendi i komunës dështon në kryerjen e funksionit të detyrueshëm sipas standardeve të përcaktuara me ligj, apo nëse bëhet jo funksionuese dhe kështu rrezikon ushtrimin e të drejtave themelore të qytetarëve, ministria përgjegjëse për qeverisje lokale njofton komunën për dështimin dhe kërkon që të ndërmerren masa të duhura në mënyrë që të sigurohet kryerje e qetë e funksionit komuna.

Kuvendi i Komunës konsiderohet jo funksionues nëse: a) nuk e zgjedh kryesuesin, tridhjetë (30) ditë pas themelimit; b) nuk miraton statutin e saj brenda gjashtëdhjetë (60) ditësh pas themelimit; c) nuk miraton buxhetin sipas afatit të paraparë me ligjin përkatës; ose d) nuk mban mbledhje për një periudhë më të gjatë se gashtë (6) muaj; 50.3 Ministria përgjegjëse për qeverisje lokale e njofton Qeverinë e Republikës së Kosovës për mosfunksionimin e komunës. Qeveria mund ta shpërndajë kuvendin e komunës jo funksionues.

Kështu që këtë mendojeni se mundeni me shkuar në zgjedhje.

**Kushtrim Kadriu**, hapi votimin për këtë pikë.

**Propozim Buxheti u votua me 12 vota për, 16 kundër dhe 0 abstenime.**

**Pika 3.4, Raporti i auditimit për pasqyrat financiare vjetore në Komunën e Gjilanit**

**Kushtrim Kadriu**, hapi debatin për këtë pikë, por për shkak të mungesës së Kuorumit nuk mund të vazhdojnë punimet kjo seancë.

**Më datë 10.10.2023 vazhdimi i seancës së ndërprerë**. Për fillim kuorum kishte me 17 asamblist dhe 18 prezent, seanca rifilloj punimet po pas 5 min. prapë s’kishte (pas lëshimit të sallës) kuorum për të vazhduar tutje.

Vazhdimi i punimeve të seancës, me18 prezent dhe 17 mungesë.

**Kushtrim Kadriu**, konstatoi se mund të vazhdohet tutje. Ndër të tjerash theksoi se seanca ka mbet tek pika **Pika 3.4, Raporti i auditimit për pasqyrat financiare vjetore në Komunën e Gjilanit** ku propozoi që ky raport të shtyhet për seancën tjetër pasi mungoi ekzekutivi. Ky propozim u votua me 18 vota.

**Pika 3,8 e rendit të ditë. Kërkesa e DKRS për ndarjen e mjeteve financiare në shumë prej 160.000 euro për realizimin e dy skulpturave të bronzta**

**Avdyl Aliu,** është për keq ardhje që sponzoruesi i kësaj pike mungon. Megjithëse ne materialin e kemi dhe në emër të grupit edhe në mungesë të tyre, ne propozojmë që sot me e miratuar këtë kërkesë. Sepse që nga pas lufta kemi bërë shumë për heronj, kemi bërë buste etj. dhe është mirë që këta buste me u bërë duke respektuar anën ligjore. Për këtë propozim është problem sepse nuk janë përcjell procedurat ligjore. Kemi pas komisionin për këto çështje të kësaj natyre që janë marrë me gjetjen e lokacionit dhe personalitetet që do të vendosen buste. Pra pa kaluar nëpër këta trupa na vije ky propozim.

**Buajr Nevzadi** theksoi se në emër të PDK-së e mbështesim këtë propozim edhe pse i kemi vërejtjet tona që i kemi thënë në KPF dhe kështu për keqardhje se si mirrën këto vendime. Janë marrë pa kuvend komunal dhe si shef i grupit nuk e di ku do të vendosen këta. Ndërsa ne sot marrim vendim për me i ndarë këto mjete. Por me luajt me heronjtë është keq. Kryetari pat thënë se do të gjejmë një vend të caktuar për buste, por ka kaluar një kohë dhe ne akoma nuk e di ku do të vendosen këto lapidarë dhe si kërkesë e mbështesim dhe e votojmë për.

**Nazim Gagica,** është shumë jo serioze kur po diskutohet për dy pika mjaft të rëndësishme dhe mungon ekzekutivi. Edhe raporti i auditimit nuk janë prezent ata që duhet të ballafaqohen me këto rekomandime dhe gjetje që janë bërë. Dhe sot për këtë pikë, për “Kadri Zekën” dhe “Ramiz Cërrnicën” të cilët edhe pse me vonës, sot sponzorizuesi nuk vjen dhe mungon, bashkë me kreun e komunës që po shihet se ka vetëm deklarata publike, sepse nuk e ka për zemër. Ne sot duhet të dimë ku vjen ky buxhet për këtë propozim. Sepse edhe Ud drejtori i Buxhetit i ka ngritur disa dyshime të tij lidhur me realizimin. Por AAK çdo iniciative që ka të bëjë me dëshmorët, heronjtë ne do të mbështesim këtë kërkesë.

**Ismail Kurteshi**, në konsultim me koleget që janë prezent ne do të votojmë këtë kërkese për dy heronjtë e Kombit “Ramiz Cërrnicën” dhe “Kadri Zekën”.

**Ky propozim u votua me 21 vota për dhe 0 kundër**

**3.10.Ndryshimi dhe plotësimi i Vendimit për formimin e Komisionit përndarjen e bursave për student të Komunës së Gjilanit.**

Kushtrim Kadriu Propozoi që në vend të tij të hyjë Syzana Selimi

Avdyl Aliu Propozoi që në vend të Gentrit Murselit të hyjë Drenusha Maloku

Bujar Nevzadi Propozoi që në vend të Erestina Isufit të hyjë Faton Milazimi

Ismail Kurteshi Propozoi që në vend të Arianit Ibrahiti të hyjë Sebahate Hajdini

Nazim Gagica Propozoi që në vend të Ardita Ukshini të hyjë Nazim Gagica.

**Ky propozim u votua me 18 vota për dhe 0 kundër**

**3.11. Plotësimi dhe Ndryshimi i Vendimit për emërimin a anëtareve të Komisionit Komunal të aksionareve në NPL "Stacioni i autobusëve" Gjilan**

**Bujar Nevzadi,** propozoi që në vend të Florim Arifit të hyjë Dition Selimi

**Ismail Kurteshi,** kërkoi se përse po ndryshohet ky propozim i pa arsyetuar se përse po shkarkohet dhe ngarkohet dikush me një detyrë. Në ndërkohë Kushtrim Kadriu theksoi se i njëjti ka paraqit kërkesë të pa revokueshme.

**Bujar Nevzadi,** pastaj në pika të shkurtra paraqiti arsyet se për shkak ndryshimit të tij

**Ky propozim u votua me 18 vota për dhe 0 kundër**

**3.12. Kërkese e OVL te UQK, dega në Gjilan për ndarjen e mjeteve financiare.**

**Sami Ahmeti,** kërkoi nga të pranishmit që të votohet kjo kërkesë dhe të i ndihmohet një invalidi sepse i njëjti qe 23 vite nga pas lufta ende nuk ka strehim mbi kokë.

**Ismail Kurteshi**, konsideroj se në parim institucionet dhe shoqëria duhet të i përkrahin edhe financiarisht kur kanë nevojë të madhe ish luftëtarët e UÇK-së, e sidomos veteranët e UÇK-së. Kërkuesi apo ish ushtari, e di se ka qenë ushtar shumë i mirë dhe e di se gjendja e tij materiale është e dobët, andaj jam pro ndarjes së atyre mjeteve.

**Ky propozim u votua me 21 vota për dhe 0 kundër**

**3.13, Subvencionimi i regjistrimit të fëmijëve nëpër institucione private.**

**Avdyl Aliu**, duke u bazuar në gjendjen e rëndë ekonomike dhe në kërkesa të shumta të prindërve dhe se për shkak se të gjitha familjet po kanë mundësi andaj ata prindër që i dërgojnë fëmijët në kopshte private dhe është menduar që dy prindërit kanë pagë mujore nën 528 euro këtyre fëmijëve prej 9 muajve deri ne 6 vjet me u subvencionuar me nga 40 euro.

**Ismail Kurteshi,** përkrahja e familjeve e sidomos të rejave që janë duke rrit fëmijë është në rregull, por pasi se të merret një vendim i tillë do të duhej analiza të thukta si ndikon ajo në përkrahje. Kjo me sa e di unë bëhet fjalë për 240.000 euro, kjo dhe nuk e di si ka ardhur propozuesi deri te ky numër. Për të ardhur deri te ky vendim duhet të përfshihen edhe fëmijët e një kategorie të caktuar. Andaj, kërkoj që kjo pikë të shtyhet për seancën tjetër dhe të vije me një analizë të sakët.

**Avdyl Aliu**, është e pa mundur me caktuar numrin, e pastaj me qit në kuvend, ne e marrim vendimin dhe pastaj për ekzekutimin e tij edhe gjetjen e mjeteve e bënë ekzekutivi.

**Sadri Arifi**, edhe një here 240.000 janë mjetet të cilat e ngarkojnë buxhetin sepse janë barrë e rëndë dhe ju vetëm caktojeni burimin nga keni me i marrë këto mjete, sepse e kam hallin e hartimit të aktit sepse nuk dihet ku i merrni ato mjete.

**Avdyl Aliu,** na nuk e dimi edhe sa kanë me u paraqitur, prandaj i kemi edhe disa kritere që i kemi qitur.

**Bujar Nevzadi,** në parim ne si PDK e përkrahim, por unë pajtohem me z. Ismail Kurteshin, besoj se buxhetin do ta diskutojmë së shpejti ta shikojmë dhe ta planifikojmë në buxhet. Po ashtu në KPF edhe u.d. i Drejtorit të Financave ka ngritë dyshimet se ku merren këto mjete, andaj edhe unë mendoj se është mirë kjo pik të shtyhet për seancën e ardhshme, po në parim e mbështesim.

**Syana Selimi**, edhe unë pajtohem se duhet me u analizuar kjo çështje sepse edhe kopshtet publike na mbesin pa fëmijë.

-Propozimi që të shtyhet për seancë tjetër mori 8 vota

-Propozimi që të mos shtyhet kjo kërkesë mori 13 vota

Pika 3.13 . Subvencionimi i regjistrimit të fëmijëve nëpër institucione private, mori 14 vota për, 0 Kundër dhe 0 Abstenime nga të pranishmit.

**Kushtim Kadriu**, konstatoi se kjo seancë i ka përfunduar punimet.

Procesmbajtës Kryesues i Kuvendi

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Fatlum Xhaçkaj Kushtrim Kadriu